Eka lembe ro sungula ku fika eka ra vumune, swi languteriwile leswaku minxavo yo endla nseketelo na ku yisa emahlweni nseketelo swi ta seketeriwa hi dplg. Kambe, ku sukela eka lembe ra vumume ku ya emahlweni, xiphemu lexikulu xa minxavo leyi, leyi yelanaka na vatsundzuxi va swa xithekiniki va Swifundzha yi ta endliwa hi xiphemu xa Swifundzha. KU SIRHELELA MAHUNGU: Mahungu lawa ya nga ya xihundla ya fanele ku rhumeriwa ku ri na vusirheleri lebyi nga tsariwa. Mintirho yo sindzisa vusirheleri yi fanele ku endliwa yi tlhela yi andlaleriwa vatirhi. Mahungu ya xihundla ya fanele ku tekiwa hi ndlela yaleyo minkarhi hinkwayo. Xiyimo lexi vanhu vanwana va faneleke ku teka mahungu lawa xi fanele ku tumbuluxiwa mahungu ya kona ya nga se humesiwa. Vusirheleri bya mahungu byi nga vi ehenhla ka swo fana na ti-password ntsena, kambe na swinwana swo pfuneta ku fana na "biometrics". I vatirhi lava nga pfumeleriwa lava faneleke ku vulavula na vamahungu. Mbulavurisano wa kona ku fanele ku ri lowu nga kunguhatiwa kahle wu tlhela wu fambisana na matirhele. Tikherefu na tinomboro leti ku rhumeriwaka eka tona, swi fanele ku tiyisisiwa mahungu ya nga se rhumeriwa.